Пэйн-Скотт, Руби

Руби Виолетта Пэйн-Скотт () (май 28  1912 —  май 25 1981) — австралия чурттуң радиофизиги болгаш адиоастроном. Бир дугаар радиоастроном херээжен турган. 

 Эгеки чылдары 
Австралияның Чаа Мурнуу Уэльс штадынга Графтон хоорайга  1912 чылда май 28 төрүттүнген. Кирилл Пейн-Скотт болгаш Эминиң уруу.

Сөөлзүреди Сиднейде дай-авазының чанынче чурттап көже берген. 1921 чылдан тура 1924 чылга дээр Пенриттиң эгеки күрүне школазынга өөренип турган.

1925-1926 чылдарда "Кливленд-стрит" деп уругларның дээди школазынга өөренип турган.

Өөредилгениң ийи дугаар чадазын Сиднейниң уруглар дээди школазынг дооскан. Оон алган сертификадында математика болгаш ботаника эртемнеринде бештерлиг турган.

Сиднейниң университединге дээди эртем алырда ийи стипендия алыр ачы-хавыялыг болган, аңаа физика, химия, математика болгаш ботаника өөренип турган.

1933 чылда физика эртемниң бакалаврын доозуп алган, 1936 чылда физиканың магистры апарган база 1938 чылда башкы дипломун алган.

 Албан-ажылга депшиири 
Австралияның физиктер аразындан шылгараңгай эртемден деп санатынып турар, база радиоастрономияже үлүг хуузун киирген эртемдээнерниң бирээзи бооп турар. Бодунуң бар болуру-биле радиоастрономия эртем угланыышкыны деп лексиконуң үндезини тыктып келгенинге харысаалгалыг болуп турган.

1936 чыла Вильям Х. Лове-биле Сидней университединиң Рак шинчилээр лабораториязынга шинчилел ажылын кылып турган. Ол ажылының аайы-биле Черниң магниды чурталга чорулгазынга хора чок азы хоразы дыка эвээш деп тургускан. 

Ол шинчилел ажылы мындыг: өстүрүп каан дагаа эмбрионарын дыка күштүг магнит шөлүнге (Черниң магнидинден 5000 картап күшүг) өстүрүп көөрге өске дагаалардан ылгалы чок болган.

 Солун барымдаалар 
Сидней университединиң кичээлдеринге кара чаңгыс хэрээжен турган.

 Демдеглелдер 

Аңгылал:Майның 28 төрүттүнген